PRESSEMELDING 30-03-2021

# Engcon etablerer virksomhet i Canada

**I 2017 krysset Engcon Atlanteren og etablerte seg i Nord-Amerika med selskapet Engcon North America Inc. Det ble opprettet salgskontor og lagerlokale i Connecticut, og med stadig økende salg over hele Nord-Amerika tar Engcon nå neste skritt og starter virksomhet i Canada.**

Virksomheten i Connecticut har fokusert på de ni østligste statene i USA, men takket være messer, sosiale medier og referansekunder har det kommet inn bestillinger fra hele Nord-Amerika. Det å håndtere alt salget og store deler av monteringen fra kontoret i Connecticut, har imidlertid bydd på store geografiske utfordringer. Derfor etablerer Engcon North America nå virksomhet i Montreal i Quebec i Canada, med fransk- og engelskspråklige medarbeidere.

– Det føles riktig at vi nå tar et tydelig skritt inn i det kanadiske markedet! Basen for Engcon North America vil fortsatt ligge i Connecticut. Men med tospråklige medarbeidere på plass i Montreal, kommer vi tettere på det kanadiske markedet på flere måter, sier Morten Solgaard, administrerende direktør i Engcon North America.

Morten vil ha ansvaret for kontoret i Montreal, som blir det tolvte med Engcons skilt på fasaden. Fra før har de kontorer i Sverige, Norge, Finland, Danmark, Storbritannia, Tyskland, Nederland, Frankrike, USA, Australia og Korea.

– Vi har gode erfaringer med nyetableringer og vet at hvert land har sine utfordringer med regelverk, transportløsninger, språk og så videre. Etableringen i Canada vil bety mange fordeler for kundene og oss som selskap, sier Morten Solgaard.

## Canada-kontoret bemannes også av en plassjef og en selger

Til å begynne med vil Engcon Canada være bemannet av plassjefen Anthony Wolch samt en selger som nå skal ansettes. Ved kontoret i Montreal vil det også bli bygd opp et reservedelslager for de mest etterspurte reservedelene. Hvis det må suppleres med annet, tas det fra lageret til Engcon North America i Connecticut.

– Min rolle blir først og fremst å utvikle eksisterende kunderelasjoner og skape nye, samt utvide nettverket av servicepartnere. Akkurat nå har vi tre servicepartnere, men det skal bli flere, sier Anthony Wolch.

Anthonys franske bakgrunn vil selvsagt komme godt med for den franskspråklige delen av Canada, men han har heller ingen problemer med engelsken da han har jobbet i Engcon i mange år.

– Engcon er et internasjonalt selskap med engelsk som konsernspråk, så jeg er komfortabel med å snakke både fransk og engelsk, sier Anthony Wolch.

## Engcons smarte løsninger gir nye muligheter for kanadiske entreprenører

Anthony tror at Engcons automatiske hurtigkoblinger og tiltrotatorer i kombinasjon med selskapets smarte redskaper, vil gi de kanadiske entreprenørene nye muligheter for flere typer oppdrag og økt lønnsomhet.

– Når entreprenørene oppdager fordelene med Engcons tiltrotatorer og det automatiske hurtigkoblingssystemet EC-Oil, der føreren kan koble hydrauliske redskaper uten å forlate førerhuset, vil de innse at produktene våre vil øke lønnsomheten deres enda mer, sier Anthony Wolch.

**Fakta engcon Canada Inc.:** Etablering sommeren 2021. Virksomhet: Salg, support og reservedelslager. Adresse: 4000-1, Place-Ville-Marie, QC, Montréal H3B 4M4. E-post: canada@engcon.com Webside: engcon.com

**Video engcon Canada Inc.:** <https://youtu.be/geaEw8ZlwXg>

**Kontakt:**
Sten Strömgren, engcon Group | +46 [0]70 529 96 32

engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.

engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har lokale salgsselskaper ansvaret for salget i sine respektive markeder Sverige, Norge, Finland, Danmark, Frankrik, Benelux, Nord-Amerika (USA og Canada), Storbritannia, Tyskland, Korea og Australia. I 2019 hadde engcon-gruppen ca. 300 ansatte og en omsetning på ca. 1350 MSEK. engcon ble grunnlagt i 1990. [www.engcon.com](http://www.engcon.com)